ddrg/super_eurlex huggingface dataset:
95/82/EY: Komission päätös, tehty 17 päivänä maaliskuuta 1995, päätösten 94/957/EY ja 94/958/EY muuttamisesta Suomen soveltamien eläinlääkintätarkastuksia koskevien siirtymätoimenpiteiden osalta (ETA:n kannalta merkityksellinen teksti)



Virallinen lehti nro L 066 , 24/03/1995 s. 0026 - 0026



KOMISSION PÄÄTÖS, tehty 17 päivänä maaliskuuta 1995, päätösten 94/957/EY ja 94/958/EY muuttamisesta Suomen soveltamien eläinlääkintätarkastuksia koskevien siirtymätoimenpiteiden osalta (ETA:n kannalta merkityksellinen teksti) (95/82/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 17 a artiklan, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 18 a artiklan 2 kohdan, sekä katsoo, että Suomen viranomaiset ovat tarkastelleet Norjan vastaisella maarajalla tehtäviä eläinlääkintätarkastuksia koskevaa tilannetta uudelleen sekä elävien eläinten että eläintuotteiden osalta, tämä uusi tarkastelu on osoittanut, että on syytä muuttaa kolmansista maista Suomeen tuotavien elävien eläinten eläinlääkintätarkastuksia koskevista Suomen soveltamista siirtymätoimenpiteistä 28 päivänä joulukuuta 1994 tehty komission päätös 94/957/EY (3) ja kolmansista maista Suomeen tuotavien tuotteiden eläinlääkintätarkastuksia koskevista Suomen soveltamista siirtymätoimenpiteistä 28 päivänä joulukuuta 1994 tehty komission päätös 94/958/EY (4), jotta niihin voidaan sisällyttää mainitun ulkorajan ylityspaikkaan liittyvät tarkastuspaikat, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 94/957/EY liitteeseen rivi seuraavasti: >TAULUKON PAIKKA> 2 artikla Lisätään päätöksen 94/957/EY liitteeseen rivi seuraavasti: >TAULUKON PAIKKA> 3 artikla Tämä päätös on osoitettu kaikille jäsenvaltioille. Tehty Brysselissä 17 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 268, 24.9.1991, s. 56 (2) EYVL N:o L 373, 21.12.1990, s. 1 (3) EYVL N:o L 371, 31.12.1994, s. 19 (4) EYVL N:o L 371, 31.12.1994, s. 21
95/80/EY: Komission päätös, tehty 15 päivänä maaliskuuta 1995, eläinten tunnistamisesta ja rekisteröinnistä annetun neuvoston direktiivin 92/102/ETY 3 artiklan 2 kohdassa säädetyn poikkeuksen myöntämisestä Portugalin tasavallalle (Ainoastaan portugalinkielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 065 , 23/03/1995 s. 0032 - 0032



KOMISSION PÄÄTÖS, tehty 15 päivänä maaliskuuta 1995, eläinten tunnistamisesta ja rekisteröinnistä annetun neuvoston direktiivin 92/102/ETY 3 artiklan 2 kohdassa säädetyn poikkeuksen myöntämisestä Portugalin tasavallalle (Ainoastaan portugalinkielinen teksti on todistusvoimainen) (ETA:n kannalta merkityksellinen teksti) (95/80/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten tunnistamisesta ja rekisteröinnistä 27 päivänä marraskuuta 1992 annetun neuvoston direktiivin 92/102/ETY (1), sellaisena kuin se on muutettuna Itävallan, Suomen ja Ruotsin liittymisasiakirjalla, ja erityisesti sen 3 artiklan 2 kohdan, sekä katsoo, että edellä mainitussa artiklassa säädetään mahdollisuudesta antaa jäsenvaltioille lupa jättää pois direktiivin 92/102/ETY 3 artiklan 1 kohdan a alakohdassa säädetystä tilaluettelosta ne tilat, joissa on vähemmän kuin kolme lammasta tai vuohta, joista ei vaadita palkkiota, taikka yksi sika, jos eläimet on tarkoitetut omistajan omaan kulutukseen ja jos niille tehdään direktiivissä säädetyt tarkastukset, ennen kuin ne siirretään, Portugalin viranomaiset ovat hakeneet mainittua lupaa ja antaneet asiaan kuuluvan vakuutuksen eläinlääkärin tarkastuksista, tämän vuoksi Portugalin tasavallalle olisi annettava lupa soveltaa mainittua poikkeusta, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Portugalin tasavallalle annetaan lupa soveltaa direktiivin 92/102/ETY 3 artiklan 2 kohdassa säädettyä poikkeusta. 2 artikla Tämä päätös on osoitettu Portugalin tasavallalle. Tehty Brysselissä 15 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 355, 5.12.1992, s. 32
95/79/EY: Komission päätös, tehty 13 päivänä maaliskuuta 1995, yhteisön lisärahoitusavustuksesta klassisen sikaruton hävittämiseksi Saksasta (Ainoastaan saksankielinen teksti on todistusvoimainen)



Virallinen lehti nro L 065 , 23/03/1995 s. 0031 - 0031



KOMISSION PÄÄTÖS, tehty 13 päivänä maaliskuuta 1995, yhteisön lisärahoitusavustuksesta klassisen sikaruton hävittämiseksi Saksasta (Ainoastaan saksankielinen teksti on todistusvoimainen) (95/79/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkintäalan tietyistä kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 3 artiklan 4 kohdan, sekä katsoo, että komissio on 18 päivänä maaliskuuta 1994 tehnyt päätöksen 94/189/EY yhteisön rahoitusavustuksesta klassisen sikaruton hävittämiseksi Saksasta (3); tämä yhteisön avustus oli tarkoitettu koskemaan vuoden 1993 heinäkuun ja joulukuun välisenä aikana ilmenneitä klassisen sikaruton tautipesäkkeitä, klassisen sikaruton tautipesäkkeitä on esiintynyt Saksassa koko vuoden 1994 ajan; tämän taudin esiintyminen muodostaa vakavan vaaran yhteisön sikapopulaatiolle, ja taudin hävittämistä tulisi jatkaa yhteisön uudella avustuksella, jolla korvataan siankasvattajille aiheutuneet tappiot, heti kun taudin puhkeaminen oli virallisesti vahvistettu, Saksan viranomaiset toteuttivat aiheelliset toimenpiteet, mukaan lukien päätöksen 90/424/ETY 3 artiklan 2 kohdassa luetellut toimenpiteet; Saksan viranomaiset antoivat nämä toimenpiteet tiedoksi, edellytykset yhteisön rahoitusavustuksen saamiseen täyttyvät, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Saksa voi saada yhteisön lisärahoitusavustusta 1 päivän tammikuuta ja 31 päivän joulukuuta 1994 välisenä aikana sen alueella esiintyneiden klassisen sikaruton pesäkkeiden vuoksi. Yhteisön rahoitusavustus on: - 50 prosenttia Saksalle aiheutuneista kuluista, jotka johtuvat korvausten maksamisesta omistajille tarpeellisesta teurastuksesta tai sikojen ja niiden lihasta saatujen tuotteiden hävittämisestä, - 50 prosenttia Saksalle aiheutuneista kuluista, jotka johtuvat tilojen ja kaluston puhdistamisesta, hyönteisten hävittämisestä ja desinfioinnista, - 50 prosenttia Saksalle aiheutuneista kuluista, jotka johtuvat korvausten maksamisesta omistajille saastuneen rehun ja kaluston tuhoamisesta. 2 artikla 1. Yhteisön rahoitusavustus myönnetään perusteena olevien asiakirjojen esittämisen jälkeen. 2. Saksan on toimitettava 1 kohdassa tarkoitetut asiakirjat kuuden kuukauden kuluessa tämän päätöksen tiedoksi antamisesta. 3. Saksa voi kuitenkin pyynnöstään saada 3 miljoonan ecun suuruisen ennakon. 3 artikla Tämä päätös on osoitettu Saksan liittotasavallalle. Tehty Brysselissä 13 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 89, 6.4.1994, s. 30
95/74/EY: Komission päätös, tehty 10 päivänä maaliskuuta 1995, tarkastusmenetelmistä Ruotsin nautakarjojen virallisesti luomistaudista vapaan aseman säilyttämistä varten (Ainoastaan ruotsinkielinen teksti on todistusvoimainen)



Virallinen lehti nro L 060 , 18/03/1995 s. 0029 - 0029



KOMISSION PÄÄTÖS, tehty 10 päivänä maaliskuuta 1995, tarkastusmenetelmistä Ruotsin nautakarjojen virallisesti luomistaudista vapaan aseman säilyttämistä varten (Ainoastaan ruotsinkielinen teksti on todistusvoimainen) (95/74/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 3 artiklan 13 kohdan, sekä katsoo, että yli 99,8 prosenttia Ruotsin nautakarjoista on vahvistettu direktiivin 64/432/ETY 2 artiklan e alakohdassa tarkoitetulla tavalla virallisesti luomistaudista vapaiksi ja niiden katsotaan täyttäneen tämän vahvistamisen edellytykset vähintään 10 vuoden ajan; yhtään luomistautitartunnasta aiheutunutta luomistapausta ei ole todettu vähintään kolmeen vuoteen, luokituksen säilyttämiseksi on tarpeen vahvistaa valvontatoimenpiteitä, joilla varmistetaan luokituksen tehokkuus ja jotka mukautetaan Ruotsin nautakarjojen erityiseen terveystilanteeseen, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Ruotsin nautakarjojen virallisesti luomistaudista vapaan aseman säilyttämiseksi seuraavien edellytysten on täytyttävä: - jokaisesta naudasta, jonka epäillään saaneen luomistaudin tartunnan, on ilmoitettava toimivaltaiselle viranomaiselle ja naudalle on tehtävä viralliset luomistautikokeet, joihin kuuluu vähintään kaksi komplementinsitoutumiskokeen sisältävää serologista verikoetta sekä luomistapauksessa otettujen asianmukaisten näytteiden mikrobiologinen tutkimus, - tautiepäily pysyy voimassa, kunnes ensimmäisessä luetelmakohdassa tarkoitetuissa kokeissa on saatu negatiiviset tulokset; tähän asti peruutetaan väliaikaisesti sen karjan virallisesti luomistaudista vapaa asema, johon kyseinen eläin tai eläimet kuuluu tai kuuluvat. 2 artikla Positiivisen tuloksen antaneita karjoja koskevat yksityiskohdat ja kulkutautiopillinen kertomus on viipymättä toimitettava tiedoksi komissiolle. 3 artikla Tämä päätös on osoitettu Ruotsin kuningaskunnalle. Tehty Brysselissä 10 päivänä maaliskuuta 1995. Komission puolesta Franz FISCHLER Komission jäsen (1) EYVL N:o 121, 29.7.1964, s. 1977/64
95/76/EY: Komission päätös, tehty 10 päivänä maaliskuuta 1995, luvasta toteuttaa siemenperunoiden kaupan pitämisen osalta tiettyjen jäsenvaltioiden koko alueella tai osalla sitä neuvoston direktiivin 66/403/ETY liitteissä I ja II määrättyjä toimenpiteitä ankarampia toimenpiteitä tiettyjä tauteja vastaan tehdyn komission päätöksen 93/231/ETY muuttamisesta



Virallinen lehti nro L 060 , 18/03/1995 s. 0031 - 0031



KOMISSION PÄÄTÖS, tehty 10 päivänä maaliskuuta 1995, luvasta toteuttaa siemenperunoiden kaupan pitämisen osalta tiettyjen jäsenvaltioiden koko alueella tai osalla sitä neuvoston direktiivin 66/403/ETY liitteissä I ja II määrättyjä toimenpiteitä ankarampia toimenpiteitä tiettyjä tauteja vastaan tehdyn komission päätöksen 93/231/ETY muuttamisesta (95/76/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon siemenperunoiden pitämisestä kaupan 14 päivänä kesäkuuta 1966 annetun direktiivin 66/403/ETY (1), sellaisena kuin se on viimeksi muutettuna neuvoston direktiivillä 93/3/ETY (2), ja erityisesti sen 13 artiklan 2 kohdan, ottaa huomioon Suomen tekemän pyynnön, sekä katsoo, että komissio on tekemällään päätöksellä 93/231/ETY (3), sellaisena kuin se on muutettuna päätöksellä 95/21/EY (4) antanut luvan toteuttaa siemenperunoiden kaupan pitämisen osalta tiettyjen jäsenvaltioiden koko alueella tai osalla sitä direktiivin 66/403/ETY liitteissä I ja II määrättyjä toimenpiteitä ankarampia toimenpiteitä tiettyjä tauteja vastaan, verrattaessa Suomen toteuttamia toimenpiteitä tiettyjen alueiden siemenperunoiden sisäisen tuotannon ja yhteisön perussiemenperunaluokkien osalta voidaan todeta, että: - "luokka EY 1" täyttää ankarammat edellytykset, - "luokka EY 2" vastaa siemenperunoiden sisäistä tuotantoa, ja - "luokka EY 3" vastaa perunoiden sisäistä tuotantoa, tämän vuoksi olisi Suomelle annettava lupa rajoittaa alueensa tietyillä osilla siemenperunoiden kaupan pitämistä ainoastaan komission direktiivissä 93/17/ETY (5) määriteltyihin yhteisön perussiemenperunaluokkiin, tällainen lupa on neuvoston direktiivin 77/93/ETY (6), sellaisena kuin se on viimeksi muutettuna neuvoston direktiivillä 94/13/EY (7), yhteisten kasvien terveyttä koskevien sääntöjen nojalla jäsenvaltioille kuuluvien velvoitteiden mukainen, ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan komission päätöksen 93/231/ETY liite seuraavasti: Lisätään seuraava kohta ennen Saksaa koskevaa kohtaa: >TAULUKON PAIKKA> 2 artikla Tämä päätös on osoitettu kaikille jäsenvaltioille. Tehty Brysselissä 10 päivänä maaliskuuta 1995. Komission puolesta Franz FISCHLER Komission jäsen (1) EYVL N:o 125, 11.7.1966, s. 2320/66 (2) EYVL N:o L 54, 5.3.1993, s. 21 (3) EYVL N:o L 106, 30.4.1993, s. 11 (4) EYVL N:o L 28, 7.2.1995, s. 13 (5) EYVL N:o L 106, 30.4.1993, s. 7 (6) EYVL N:o L 26, 31.1.1977, s. 5 (7) EYVL N:o L 92, 9.4.1994, s. 27
95/70/EY: Komission päätös, tehty 8 päivänä maaliskuuta 1995, Ruotsin Aujetzkyn taudin hävittämisohjelman hyväksymisestä (Ainoastaan ruotsinkielinen teksti on todistusvoimainen)



Virallinen lehti nro L 059 , 17/03/1995 s. 0032 - 0032



KOMISSION PÄÄTÖS, tehty 8 päivänä maaliskuuta 1995, Ruotsin Aujetzkyn taudin hävittämisohjelman hyväksymisestä (Ainoastaan ruotsinkielinen teksti on todistusvoimainen) (95/70/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan, sekä katsoo, että Ruotsissa on aloitettu Aujetzkyn taudin hävittämisohjelma vuonna 1991, komissio on tarkastellut ohjelmaa direktiivin 64/432/ETY 9 artiklan 2 kohdan mukaisesti; se täyttää mainitun direktiivin 9 artiklan 1 kohdassa säädetyt vaatimukset ja se voidaan siten hyväksyä, Ruotsi on 12 päivänä tammikuuta 1995 päivätyllä kirjeellä antanut tiedoksi Aujetzkyn taudin hävittämisohjelmasta, ohjelman mukaan Aujetzkyn tauti pitäisi pystyä hävittämään Ruotsista tulevaisuudessa; tätä tautia koskevaa tilannetta Ruotsissa tarkastellaan uudestaan viimeistään kahden vuoden kuluttua, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Ohjelma Aujetzkyn taudin hävittämiseksi Ruotsista hyväksytään täten kahdeksi vuodeksi. 2 artikla Ruotsi saattaa voimaan 1 päivään maaliskuuta 1995 mennessä 1 artiklassa tarkoitetun ohjelman edellyttämät lait, asetukset ja hallinnolliset säädökset. 3 artikla Tämä päätös tulee voimaan 1 päivänä maaliskuuta 1995. 4 artikla Tämä päätös on osoitettu Ruotsin kuningaskunnalle. Tehty Brysselissä 8 päivänä maaliskuuta 1995. Komission puolesta Franz FISCHLER Komission jäsen (1) EYVL N:o 121, 29.7.1964, s. 1977/64
95/71/EY: Komission päätös, tehty 9 päivänä maaliskuuta 1995, Ruotsin naudan tarttuvan trinotrakeiitin (IBR) hävittämisohjelman hyväksymisestä (Ainoastaan ruotsinkielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 059 , 17/03/1995 s. 0033 - 0033



KOMISSION PÄÄTÖS, tehty 9 päivänä maaliskuuta 1995, Ruotsin naudan tarttuvan trinotrakeiitin (IBR) hävittämisohjelman hyväksymisestä (Ainoastaan ruotsinkielinen teksti on todistusvoimainen) (ETA:n kannalta merkityksellinen teksti) (95/71/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan, sekä katsoo, että Ruotsissa on aloitettu naudan tarttuvan trinotrakeiitin (IBR) hävittämisohjelma vuonna 1994, komissio on tarkastellut ohjelmaa direktiivin 64/432/ETY 9 artiklan 2 kohdan mukaisesti; se täyttää mainitun direktiivin 9 artiklan 1 kohdassa säädetyt vaatimukset ja se voidaan siten hyväksyä, Ruotsi on 12 päivänä tammikuuta 1995 päivätyllä kirjeellä antanut tiedoksi naudan tarttuvan trinotrakeiitin (IBR) hävittämisohjelman, ohjelman mukaan naudan tarttuva trinotrakeiitti (IBR) pitäisi pystyä hävittämään Ruotsista tulevaisuudessa; tätä tautia koskevaa tilannetta Ruotsissa tarkastellaan uudestaan viimeistään kahden vuoden kuluttua, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Ohjelma naudan tarttuvan trinotrakeiitin (IBR) hävittämiseksi Ruotsista hyväksytään täten kahdeksi vuodeksi. 2 artikla Ruotsi saattaa voimaan 1 päivään maaliskuuta 1995 mennessä 1 artiklassa tarkoitetun ohjelman edellyttämät lait, asetukset ja hallinnolliset säädökset. 3 artikla Tämä päätös tulee voimaan 1 päivänä maaliskuuta 1995. 4 artikla Tämä päätös on osoitettu Ruotsin kuningaskunnalle. Tehty Brysselissä 9 päivänä maaliskuuta 1995. Komission puolesta Franz FISCHLER Komission jäsen (1) EYVL N:o 121, 29.7.1964, s. 1977/64
95/72/EY: Komission päätös, tehty 9 päivänä maaliskuuta 1995, komission päätöksen 93/244/ETY muuttamisesta ja Aujetzkyn tautia koskevista lisätakeista Itävaltaan ja Ruotsiin tarkoitettujen sikojen osalta (ETA:n kannalta merkityksellinen teksti)



Virallinen lehti nro L 059 , 17/03/1995 s. 0034 - 0034



KOMISSION PÄÄTÖS, tehty 9 päivänä maaliskuuta 1995, komission päätöksen 93/244/ETY muuttamisesta ja Aujetzkyn tautia koskevista lisätakeista Itävaltaan ja Ruotsiin tarkoitettujen sikojen osalta (ETA:n kannalta merkityksellinen teksti) (95/72/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 2 kohdan, sekä katsoo, että Itävalta toteuttaa Aujetzkyn tautia koskevaa hävittämisohjelmaa; tämä ohjelma hyväksytään tehdyllä komission päätöksellä 95/59/EY (2), Ruotsi toteuttaa Aujetzkyn tautia koskevaa hävittämisohjelmaa; tämä ohjelma hyväksytään tehdyllä komission päätöksellä 95/70/EY (3), on aiheellista ehdottaa tiettyjä lisätakeita, jotta suojataan jo saavutettuja edistysaskelia ja varmistetaan ohjelmien saattaminen menestyksellisesti päätökseen, Itävallan ja Ruotsin viranomaiset soveltavat sikojen liikkumista koskevia kansallisia sääntöjä, jotka vastaavat vähintään tässä päätöksessä määrättyjä sääntöjä, näitä lisätakeita ei saa vaatia jäsenvaltioilta tai jäsenvaltioiden alueilta, joita pidetään komission päätöksen 93/244/ETY (4) mukaisesti vapaina Aujetzkyn taudista, koska näiltä alueilta tulevien sikojen aiheuttama taudin leviämisen vaara on häviävän pieni, komission päätöksessä 93/244/ETY (5) määrätään Aujetzkyn tautia koskevista lisätakeista tiettyihin yhteisön alueen osiin, jossa hävittämisohjelma on hyväksytty, tarkoitettujen sikojen osalta; nämä alueet luetellaan mainitun päätöksen liitteessä I, Itävallan ja Ruotsin alueet, joissa toteutetaan hyväksyttyä ohjelmaa, olisi lisättävä komission päätöksen 93/244/ETY liitteeseen I, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 93/244/ETY liitteeseen I seuraava: "Itävalta: koko alue Ruotsi: koko alue" 2 artikla Tätä päätöstä sovelletaan 1 päivästä maaliskuuta 1995. 3 artikla Tämä päätös on osoitettu kaikille jäsenvaltioille. Tehty Brysselissä 9 päivänä maaliskuuta 1995. Komission puolesta Franz FISCHLER Komission jäsen (1) EYVL N:o 121, 29.7.1964, s. 1977/64 (2) EYVL N:o L 55, 11.3.1995, s. 42 (3) Ks. tämän virallisen lehden sivu 32 (4) EYVL N:o L 16, 25.1.1993, s. 18 (5) EYVL N:o L 111, 5.5.1993, s. 21
95/69/EY: Komission päätös, tehty 7 päivänä maaliskuuta 1995, tietyillä yhteisön alueilla yhdeksän metrin kokonaispituuden ylittävän puomitroolin käyttöluvan kielikampelan (merianturan) kalastuksessa omaavien kahdeksan metrin kokonaispituuden ylittävien alusten vuotta 1995 koskevasta luettelosta annetun asetuksen (EY) N:o 3206/94 liitteessä olevan luettelon tiettyjen tietojen muuttamisesta



Virallinen lehti nro L 058 , 16/03/1995 s. 0025 - 0027



KOMISSION PÄÄTÖS, tehty 7 päivänä maaliskuuta 1995, tietyillä yhteisön alueilla yhdeksän metrin kokonaispituuden ylittävän puomitroolin käyttöluvan kielikampelan (merianturan) kalastuksessa omaavien kahdeksan metrin kokonaispituuden ylittävien alusten vuotta 1995 koskevasta luettelosta annetun asetuksen (EY) N:o 3206/94 liitteessä olevan luettelon tiettyjen tietojen muuttamisesta (95/69/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä kalavarojen teknisistä säilyttämistoimenpiteistä 7 päivänä lokakuuta 1986 annetun neuvoston asetuksen (ETY) N:o 3094/86 (1), sellaisena kuin se on viimeksi muutettuna asetuksella (ETY) N:o 3919/92 (2), ottaa huomioon tietyillä yhteisön alueilla yhdeksän metrin kokonaispituuden ylittävän puomitroolin käyttöluvan kielikampelan (merianturan) kalastuksessa omaavien kahdeksan metrin kokonaispituuden ylittävien alusten luetteloa koskevista yksityiskohtaisista säännöistä 10 päivänä joulukuuta 1990 annetun komission asetuksen (ETY) N:o 3554/90 (3), sellaisena kuin se on muutettuna asetuksella (EY) N:o 3407/93 (4), ja erityisesti sen 2 artiklan, sekä katsoo, että komission asetuksessa (EY) N:o 3206/94 (5) vahvistetaan vuodeksi 1995 tietyillä yhteisön alueilla yhdeksän metrin kokonaispituuden ylittävän puomitroolin käyttöluvan kielikampelan (merianturan) kalastuksessa omaavien kahdeksan metrin kokonaispituuden ylittävien alusten luettelo, josta säädetään asetuksen (ETY) N:o 3094/86 9 artiklan 3 kohdan c alakohdassa, ja asianomaisten jäsenvaltioiden viranomaiset ovat pyytäneet, että kyseisen luettelon tiedot muutetaan; nämä pyynnöt sisältävät kaikki pyynnön perusteiksi tarvittavat tiedot asetuksen (ETY) N:o 3554/90 2 artiklan mukaisesti; näiden tietojen arvioinnista käy ilmi, että kyseiset tiedot ovat edellä mainitun säännöksen mukaiset, ja tämän vuoksi olisi muutettava kyseisen asetuksen liitteessä olevan luettelon tiedot, ON TEHNYT TÄMÄN PÄÄTÖKSEN: 1 artikla Muutetaan asetuksen (EY) N:o 3206/94 liitteessä olevan luettelon tiedot tämän päätöksen liitteen mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 7 päivänä maaliskuuta 1995. Komission puolesta Emma BONINO Komission jäsen (1) EYVL N:o L 288, 11.10.1986, s. 1 (2) EYVL N:o L 397, 31.12.1992, s. 1 (3) EYVL N:o L 346, 11.12.1990, s. 11 (4) EYVL N:o L 310, 14.12.1993, s. 19 (5) EYVL N:o L 337, 24.12.1994, s. 37 ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA >TAULUKON PAIKKA>